Muistio Vesannon yhtenäiskoulun yhteisöllisen opiskeluhuollon ryhmän palaverista Ruusukkeella erityisopetuksen luokassa 21.8.2018 klo 8.30 -9.20. Paikalla Niina Sormunen, Sanna Varis, Rasmus Liimatainen, Veera Huuskonen, Hanne Huuskonen, Tuija Oittinen, Vuokko Rossi, Eija Niskanen, Jaana Ruuskanen, Eeva-Riitta Tirkkonen ja Anna-Maija Saikku (muistion kirjaaja).

1. Koulun KiVa Koulu-kartoituksen tulokset saatiin kesällä ja niitä on käsitelty jo henkilöstön kanssa. Tiivistelmä tuloksista löytyy koulun Pedanet-sivustolta. Tehostettua työtä kiusaamisen ehkäisemiseksi jatketaan myös alkaneena lukuvuonna. Kuraattori toimii some-kiusaamisen yhdyshenkilönä ja lähettää asiasta viestin oppilaille. Pyritään saamaan koululle vierailija kertomaan nettikiusaamiseen liittyvistä asioista. Myös poliisin vierailu koululle pyritään järjestämään ja siinäkin yhtenä aiheena kiusaaminen. Luokille 1, 6, 7 ja 1.vsk on jaettu koulutyön alkuvaiheen sujumista kartoittava kysely. Kyselyssä tiedustellaan myös kiusaamisasioita. Keskitalvella tehdään koko koulun kiusaamiskysely ja keväällä jälleen KiVa Koulu-kartoitus.

2. Suunniteltiin opiskeluhuollon tulevaa toimintaa. Tukaritoiminnan virkistymistä ja uusien tukioppilaiden koulutusta tuetaan. Keväällä suunnitellusti aloitetaan Hyvinvointipäivien järjestäminen kerran jaksossa. Päivät ovat 28.9., 30.10., 25.1., 19.3. ja 7.5. Mahdollisia aiheita mm. kännykätön päivä, kohtelias puhe toisille, opetusdraamat sekä 28.9. Kodin ja koulun päivä, johon mm. digitutor-piste.

3. Tutustuttiin Nilakan yhtenäiskoulun laatimaan ohjeistukseen liittyen opiskeluhuollon tietoturvaan ja rekistereihin.

4. Seuraava tapaaminen tiistaina 25.9. klo 11.45.
